ຈີນເຕືອນສະຫະລັດ ກ່ຽວກັບ ການຂາຍອາວຸດ ໃຫ້ໄຕ້ຫວັນ
ຈີນເຕືອນວ່າ ຄວາມສຳພັນ ກັບສະຫະລັດ ຈະໄດ້ຮັບຄວາມເສຍຫາຍ ຍ້ອນການຕົກລົງ ຂາຍອາວຸດ ໃຫ້ແກ່ໄຕ້ຫວັນ
ຈີນເຕືອນໃນວັນພະຫັດມື້ນີ້ວ່າ ຄວາມສຳພັນທາງດ້ານການທູດແລະທາງດ້ານທະຫານກັບ ສະຫະລັດຈະໄດ້ຮັບຄວາມເສຍຫາຍ ຍ້ອນການຕັດສິນໃຈຂອງວໍຊິງຕັນທີ່ຈະປັບປຸງຍົກລະ ດັບຝູງເຮືອບິນລົບອາຍພົ່ນ F-16 ທີ່ເກົ່າແກ່ຂອງໄຕ້ຫວັນໃຫ້ທັນສະໄໝນັ້ນ ກະຊວງການຕ່າງປະເທດຈີນໄດ້ຮຽກໂຕ ທ່ານ Gary Locke ເອກອັກຄະລັດຖະທູດສະ ຫະລັດປະຈຳກຸງປັກກິ່ງເຂົ້າພົບ ແລະໂຄສົກຄົນນຶ່ງຂອງກະຊວງການຕ່າງປະເທດຈີນກ່າວ ວ່າ ໄດ້ມີການແຈ້ງໃຫ້ທ່ານຊາບວ່າການຕົກລົງດັ່ງກ່າວນີ້ ຈະບ່ອນທຳລາຍຕໍ່ການຮ່ວມມື ທາງດ້ານທະຫານແລະຄວາມໝັ້ນຄົງ ໂຄສົກກ່າວຕື່ມວ່າທັງລັດຖະບານແລະປະຊາຊົນຈີນແມ່ນຄັດຄ້ານຢ່າງແຂງຂັນຕໍ່ຂໍ້ຕົກລົງ ດັ່ງກ່າວ ຄວາມພິດພາດທີ່ສະຫະລັດໄດ້ກະທຳໄປນັ້ນ ແມ່ນໄດ້ສ້າງຄວາມເສຍຫາຍແບບ ຫຼີກລ້ຽງບໍ່ໄດ້ຕໍ່ຄວາມສຳພັນແລະການຮ່ວມມືສອງຝ່າຍໃນດ້ານການທະຫານແລະຄວາມ ໝັ້ນຄົງ ລະຫວ່າງປະເທດທັງສອງ ສະຫະລັດຈະຕ້ອງເປັນຜູ້ຮັບຜິດຊອບໂດຍເຕັມກ່ຽວ ກັບເລື່ອງນີ້ ໂຄສົກກະຊວງການຕ່າງປະເທດຈີນ ທ່ານ Hong Lei ກ່າວວ່າ ລັດຖະບານສະຫະລັດ ຕ້ອງເປັນຜູ້ຮັບຜິດຊອບໂດຍເຕັມກ່ຽວກັບການກະທຳຂອງຕົນ ກະຊວງການຕ່າງປະເທດຈີນ ໄດ້ອອກຖະແຫຼງການຂອງຕົນໃນວັນພະຫັດມື້ນີ້ ສະແດງ ຄວາມບໍ່ພໍໃຈຢ່າງແຮງ ແລະທຳການປະນາມຢ່າງແຂງຂັນຕໍ່ການຂາຍອາວຸດຂອງສະຫະ ລັດ ແຕ່ແນວໃດກໍຕາມພວກນັກວິເຄາະກ່າວວ່າ ບໍ່ມີທ່າທາງວ່າຈີນຈະທຳການຕອບໂຕ້ຢ່າງ ແຂງແຮງດັ່ງທີ່ໄດ້ກະທຳໄປ ຕອນທີ່ມີການຂາຍອາວຸດເທື່ອແລ້ວໃຫ້ໄຕ້ຫວັນໃນປີກາຍ ນີ້ຊຶ່ງໄດ້ນຳໄປສູ່ການຕັດຂາດຄວາມສຳພັນລະຫວ່າງກອງທັບກັບກອງທັບເປັນເວລານຶ່ງ ປີກັບສະຫະລັດນັ້ນ